49. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ. Αριθ.Α. 5257 της 26/26 Απρ. 1982 (ΦΕΚ Β΄ 211) Αναμόρφωση Συλλογικών Οργάνων Γνωμοδοτικής και Αποφασιστικής αρμοδιότητας του Υπουργείου Προεδρίας Κυβερνήσεως. ΚΕΦΑΛΑΙΟ Γ΄ Κατάργηση. Σύσταση νέου Συλλογικού Οργάνου Ενιαία Νομοτεχνική και Νομοπαρασκευαστική Επιτροπή. Κατάργηση Σύσταση. Με το άρθρ. 11 Νομ. 1299/13-13 Οκτ. 1982 ΦΕΚ Α΄ 129, (κατωτ.αριθ.50) η ΕΝΝΕ μετονομάστηκε σε Κεντρική Νομοπαρασκευαστική Επιτροπή. Άρθρ.5.-1.Καταργούνται όλες οι υφιστάμενες επιτροπές νομοτεχνικής ή νομοπαρασκευαστικής διαδικασίας του Ν.Δ. 78/1974, όπως τροποποιήθηκε και συμπληρώθηκε με το άρθρ. 1 του Ν.Δ. 216/74 και του Νόμ. 255/76 ή άλλες διατάξεις. 2.Συνιστάται Ενιαία Νομοτεχνική και Νομοπαρασκευαστική Επιτροπή (ΕΝΝΕ), η οποία υπάγεται απευθείας στον Υπουργό Προεδρίας Κυβερνήσεως, η δε Γραμματεία της αποτελεί υπηρεσιακή μονάδα της Γραμματείας του Υπουργικού Συμβουλίου.  3.Αρμοδιότητες της ΕΝΝΕ είναι: α) Η νομοτεχνική επεξεργασία των προσχεδίων νόμων, πράξεων νομοθετικού περιεχομένου και κανονιστικών πράξεων, που υποβάλλονται στην Επιτροπή και η οριστική διατύπωση των σχεδίων τους. β) Η εισήγηση στους Υπουργούς και Υφυπουργούς για την εκκαθάριση και κατάργηση της νομοθεσίας των περιόδων της δικτατορίας 1936-1941, της ξενικής κατοχής 1941-1944 του εμφύλιου πολέμου 1945-1952 και της στρατιωτικής δικτατορίας 1967-74, που είναι αντίθετη προς το Σύνταγμα. γ) Η παροχή ενιαίων και αρτίων νομοτεχνικών οδηγιών στους κατά το άρθρ. 6 υπηρεσιακούς φορείς επεξεργασίας των προσχεδίων νόμων και πράξεων νομοθετικού περιεχομένου. 4.Η ΕΝΝΕ αποτελείται από 11 μέλη που με τους αναπληρωτές τους ορίζονται με απόφαση του Υπουργού Προεδρίας Κυβερνήσεως. Στην συνεδρίαση της Επιτροπής μπορούν να μετέχουν σαν εισηγητές χωρίς ψήφο μέχρι έξι ειδικευμένοι στα συζητούμενα θέματα δικηγόροι, που προσλαμβάνονται ως επιστημονικοί συνεργάτες και μέχρι έξι δικαστικοί λειτουργοί, οριζόμενοι με την απόφαση της προηγουμένης παραγράφου. Επίσης στις συνεδριάσεις της ΕΝΝΕ παρίστανται, οσάκις καλούνται, εκπρόσωποι των Υπουργείων που αποτελούν μέλη των Ομάδων Εργασίας που συνιστώνται με απόφαση του αρμόδιου Υπουργού, μόνο για την κατάρτιση των προσχεδίων νόμων, πράξεων νομοθετικού περιεχομένου και κανονιστικών Δ/των, αρμοδιότητας των αντιστοίχων Υπουργείων.  5.Η ΕΝΝΕ συνεδριάζει μετά από πρόσκληση του Προέδρου αυτής. Πρόεδρος της ΕΝΝΕ ορίζεται μέλος αυτής με απόφαση του Υπουργού Προεδρίας Κυβερνήσεως. Ο Πρόεδρος της ΕΝΝΕ παρακολουθεί, διευθύνει και συντονίζει τις εργασίες της. Ειδικότερα:  α) Καταρτίζει την ημερησία διάταξη. β) Ορίζει τους εισηγητές για την συζήτηση των προσχεδίων νόμων και άλλων θεμάτων, και  γ) Εισάγει και κατανέμει τα προσχέδια νόμων, πράξεων νομοθετικού περιεχομένου και κανονιστικών πράξεων και αναθέτει κάθε άλλο θέμα της αρμοδιότητας της Επιτροπής για μελέτη, επεξεργασία ή γνωμάτευση. 6.Στην ΕΝΝΕ λειτουργεί η κατά την παρ.2 του άρθρου αυτού Γραμματεία για την υποβοήθηση του έργου της και επανδρώνεται από προσωπικό του Υπουργείου Προεδρίας Κυβερνήσεως. Προϊστάμενος της Γραμματείας και αναπληρωτής του ορίζεται υπάλληλος Δημοσίου ή επιστημονικός συνεργάτης με την πιο πάνω Υπουργική απόφαση. Ομάδες Νομοπαρασκευαστικής Εργασίας (ΟΝΕ) Άρθρ.6.-Σε κάθε Υπουργείο συνιστάται μία Ομάδα Νομοπαρασκευαστικής Εργασίας με συμμετοχή ενός ανώτατου ή ανώτερου λειτουργού πολιτικού ή στρατιωτικού ή συμβούλου και των αρμοδίων ή συναρμοδίων κατ’ αντικείμενο διευθυντών ή συμβούλων ή συνεργατών. Γραμματέας της Ομάδας Εργασίας ορίζεται υπάλληλος Κλάδου ΑΤ της οικείας υπηρεσιακής μονάδας Οργανώσεως και Μεθόδων. Αποστολή των Ομάδων αυτών είναι η σύνταξη των προσχεδίων των νόμων, πράξεων νομοθετικού περιεχομένου και κανονιστικών διαταγμάτων, βάσει των κατευθύνσεων του Υπουργού ή Υφυπουργού ή άλλων αρμοδίων Κυβερνητικών παραγόντων. Για τις λοιπές διατάξεις βλ. τομ. 1 σελ. 116,878. (Μετά την σελ. 208,207 (α) Σελ. 208,209 Τεύχος Δ122-Σελ.81 Νομοπαρασκευαστικές Επιτροπές 1.Η.α.49 